Weermagbase na Mosambiek oor skietery op grens | Netwerk24
Deur Alex Mitchley, News24 26 Junie 2019 14:51
’n Hoëvlak-afvaardiging van die Suid-Afrikaanse Nasionale Weermag (SANW) is op pad na Mosambiek om met hul eweknieë in dié land te praat oor ’n skietvoorval verlede Sondag tussen Suid-Afrikaanse soldate en Mosambiekse grenspolisielede by Ndumo in KwaZulu-Natal.
Twee lede van die Mosambiekse grenspolisie is doodgeskiet.
Brig.genl. Mafi Mgobozi, woordvoerder van die weermag, het aan News24 gesê nadat ’n voorlopige verslag oor die voorval deur genl. Solly Shoke, weermaghoof, ontvang is, is die besluit geneem dat senior lede met hul eweknieë in Mosambiek moet gaan vergader.
Die groep is Woensdag na Mosambiek.
Die verslag is saamgestel deur ’n span wat volgens Mgobozi dadelik nadat die voorval aangemeld is, na KwaZulu-Natal gestuur is.
Hoewel daar min besonderhede oor die voorval bekend is, het die media in Mosambiek berig dat twee plaaslike grenspolisielede dood is.
Soos vroeër berig, het die weermag in ’n verklaring gesê dat die Suid-Afrikaanse soldate besig was met ’n roetine-patrollie as deel van hul pligte om die grens te beveilig toe die voorval plaasgevind het en dat geen Suid-Afrikaner beseer of dood is nie.
Die weermag het ook nou bevestig die skietery het gebeur in die oop gebied tussen die grensdrade van die twee lande.
LEES OOK: SANW: ‘Grensveiligheid tussen SA, Moz is prioriteit’
Meer oor: Weermag | Sanw
Weermag bekyk skermutseling op grens met Mosambiek